RO
C 303/52
Jurnalul Oficial al Uniunii Europene
8.8.2022
2.
Al doilea motiv întemeiat pe aprecierea realizată de Comisie, în mod incorect și săvârșind o eroare de drept, potrivit căreia datele GESTDEM 2021/4203 și GESTDEM 2021/4204 trebuie să facă obiectul unei prezumții generale de confidențialitate.
Reclamanta nu înțelege motivul pentru care o eventuală comunicare dintre Comisie și autoritatea de concurență din Țările de Jos ar trebui să facă parte din dosarul administrativ.
Documentele care nu fac parte din dosarul administrativ nu pot a priori să facă obiectul unei asemenea prezumții.
Acțiune introdusă la 13 iunie 2022 – Aitana/EUIPO (Cauza T-355/22) (2022/C 303/67) Limba de procedură: spaniola Părțile Reclamantă: Aitana Actividades de Construcción y Servicios, SL (Alicante, Spania) (reprezentant: A.
Martí Martín, avocat) Pârât: Oficiul Uniunii Europene pentru Proprietate Intelectuală (EUIPO)
Concluziile Reclamanta solicită Tribunalului: — recunoașterea aplicării legislației care reglementează contractul (Real Decreto-Ley 3/2022 (1)) — recunoașterea dreptului Aitana Actividades de Construcción y Servicios, SL (Aitana ACS, SL) la revizuirea prețurilor contractuale, în aplicarea doctrinei riscului imprevizibil (Rebus Sic Stantibus) — recunoașterea dreptului Aitana ACS, SL la revizuirea prețurilor contractuale, în aplicarea principiului încrederii legitime.
Motivele și principalele argumente În susținerea acțiunii, reclamanta invocă patru motive. 1.
Primul motiv întemeiat pe aplicarea supletivă a legii spaniole, ca lege care reglementează contractul. — În această privință, reclamanta susține că clauza I.10-1 din contract declară aplicabilă, cu titlu supletiv, legislația spaniolă.
Real Decreto Ley 3/2022, din 1 martie 2022, este de aplicare supletivă.
Este necesar să se recunoască dreptul la revizuirea prețurilor contractului, în temeiul prevederilor Real Decreto-Ley 3/2022. 2.
Al doilea motiv întemeiat pe faptul că se impune ca prețurile contractului să fie actualizate, în aplicarea principiilor și normelor Uniunii Europene — În această privință, se susține că riscul imprevizibil, care generează o obligație excesiv de neroasă pentru o parte, trebuie să conducă la renegocierea contractului.
Situația pandemiei Sars-Cov-2 și conflictul armat dintre națiunile ucraineană și rusă reprezintă, evident, un risc imprevizibil.
Aceste situații au dus la o creștere extraordinară a prețurilor materialelor pe care Aitana ACS, SL nu le poate suporta în mod exclusiv. 3.
Al treilea motiv întemeiat pe faptul că dreptul la revizuirea prețurilor nu aduce atingere contractului, nici principiilor transparenței și liberei concurențe — În această privință, reclamanta susține că clauza de limitare a revizuirii prețurilor nu include forța majoră sau riscul imprevizibil.
Extinderea răspunderii contractuale la ipotezele unor cazuri fortuite necesită acceptarea expresă, care nu a avut loc.
Actualizarea prețurilor, în conformitate cu articolul 172 din Regulamentul 2018/1046 (2), nu încalcă principiile transparenței și liberei concurențe.